Stormen Otto er på vej og blæser ind over landet, og hårdest hiver den fat i Nordjylland. Der forventes vindstød af orkanstyrke. DMI har udsendt en kategori 2-varsling om "farligt vejr" fra klokken 15 til 23 for Nordjylland og det nordlige Vestjylland. Hele landet vil blive ramt af den ruskende storm, men som sædvanligt, så er det vestkysten der bliver hårdest ramt, når det er blæsevejr. Vinden har frit løb over åbent hav og er derfor ofte kraftigere over vand. Når vinden kommer ind over land, bliver den bremset af træer, huse og bakker og mister lidt af sin styrke. I løbet af morgentimerne er der udbredt regnvejr, men det bliver tørt i løbet af formiddagen, fortæller Jacob Mouritzen fra TV 2 Vejret. Se vejrudsigten her: Rammer trafikken Stormen Otto kan få store konsekvenser for nordjyderne på vinterferiens største rejsedag. Færger og tog aflyser nemlig på stribe flere afgange fra fredag eftermiddag. Få overblikket over de foreløbige trafikale konsekvenser her: Udover at færge- og togafgange aflyses, så kan blæsevejret også komme til at påvirke den almindelige trafik. Vinden begynder at løje af ud på aftentimerne, men først i nattetimerne vil det for alvor kunne mærkes, at vinden tager af i styrke.

Referat:
Det bliver i den grad en blæsende dag i Nordjylland.